“Die bestuurder van die vragmotor wat in die vragmotor met die springstof vasgery het, is ook in die voorval dood. Dit is nog nie duidelik of hy weens die impak of die ontploffing gesterf het nie.”
Sy het gesê die hoofweg tussen Mokopane (Potgietersrus) en Polokwane is vir verkeer gesluit, en sal vir ŉ geruime tyd gesluit bly weens die skade aan die padoppervlak. Forensiese kenners en speurders is ook op die toneel om die voorval te ondersoek.
Liam en sy ouers was met vakansie in Mosambiek toe hy op 30 Desember op die strand naby die Xai Xai-vakansieoord in die suide van Mosambiek gestap het, toe hy die stuk grys wrakstuk in die sand opgemerk het. Daar was klinknaelgaatjies in die wrakstuk met die nommer 676EB daarop. Hy was oortuig dis ŉ stuk van ŉ vliegtuig. Hy het die wrakstuk saam teruggesleep huis toe.
Die wrakstuk is by die huis saam met die gesin se visvanggereedskap gebêre en bykans vergete gelaat, terwyl Liam op sy finale jaar in die hoërskool gefokus het. Sy ma het selfs probeer om dit weg te gooi.
“Ek was baie geskok – dit was in Mosambiek, dieselfde kleur, dieselfde gebied,” het die tiener gesê oor die wrakstuk wat ŉ Amerikaner opgetel het. “Sy beskrywing was soortgelyk aan my wrakstuk.”
Sy ma, Candace Lotter, het verlde week met Australiese lugvaartowerhede in verbinding getree en hulle het gesê die nommer dui daarop dat dit moontlik aan ŉ Boeing 777 behoort. Australiese owerhede het met sy Suid-Afrikaanse eweknieë in verbinding getree sodat die stuk deur kenners ondersoek kon word.
Liam het gesê hy hoop sy vonds bring berusting vir die families van die slagoffers, en dat dit ander persone sal aanspoor om ook met owerhede in verbinding te tree indien hulle soortgelyke wrakstukke opgetel het. Hy het gesê hy sal dankbaar wees “as hulle net kan weet daar word bewysstukke gevind, om te bepaal wat gebeur het, waar dit gebeur het, sodat hulle berusting kan vind”.